Sumerian cuneiform tablet — Period: Lagash II — Genre: Royal Inscription
Sign sequence:
<SURFACE> 
 AN |SAL.TUG₂| GIR₂ SU 
 UR SAG KAL GA 
 AN EN KID LAL RA 
 KA |UMUM×KASKAL| A 
 MU |GI%GI| SA 
 |PA.TE.SI| 
 |NU₁₁.BUR.LA| KI 
 |PA.LU| ŠA₃ GI |IGI.RU| DA 
 AN |SAL.TUG₂| GIR₂ SU KA KID 
 IGI ZI BAR RA 
 AN |AB×HA| KID 
 A₂ SUM MA 
 AN |SAL.TUG₂| DAR A KID 
 LU₂ KA MA SUM GA 
 AN BA U₂ KID 
 TUR TU DA 
 AN GA₂ |NIM×GAN₂@t| HI KID 
 NAM |NUN&NUN| IG PA MAH SUM MA 
 AN IG |GIR₃×(A.IGI)| KA KID 
 ZI ŠA₃ IG LA ŠU |GA₂×AN| KA GA 
 AN DUN ŠA₃ GA NA KA KID 
 SAG ZI |URU×BAR| NA PA |UD.DU| A 
 AN |SAL.TUG₂| GIŠ ZI DA 
 AN RA NA KID 
 UD AN |SAL.TUG₂| GIR₂ SU KID 
 URU NI EŠ₂ IGI ZI IM IGI BAR RA 
 KA |UMUM×KASKAL| A 
 |PA.LU| ZI EŠ₂ KALAM@g MA BA NI |IGI.RU| DA A 
 ŠA₃ LU₂ ŠAR₂ GAL TA 
 ŠU NI BA TA AN KU BA A 
 URU MU KU₃ NE IM MA TA LAL 
 GIŠ |IGI.DIB| RU MU GAR 
 SIG₄ MAŠ E NE |IGI.RU| 
 LU₂ |KA×U₂| GA NI₂ IG 
 LU₂ SI GI₄ A 
 <unk> 
 SAL KIN KA GA 
 URU TA IM TA |UD.DU| 
 IL₂ BI SAL E NU IL₂ 
 SAG UR SAG E MU NA KAK 
 E₂ AN |SAL.TUG₂| GIR₂ SU KA 
 NUN KI DIM₂ 
 KI EL LA NE KAK 
 |NUNUZ.AB₂×AŠGAB| LA BA PA 
 SU A₂ SI LA BA PA 
 |GA₂×AN| TUR NI GAR NU MA NI RA 
 |GIR₃.ARAD| 
 NU TUR 
 PA 
 LU₂ ZI GA 
 KIN A DU BA BA 
 SIK₂ GIŠ <unk> AK 
 NAM PA ŠU BA MU IG |A.AN| 
 KI MAH URU KA AL NU GAR 
 |LU₂@s×BAD| KI NU DU 
 |UŠ.KU| E BALAG NU DU |A.IGI| NU TA |UD.DU| 
 |GA₂×AN| |A.IGI| KID |A.IGI| NU NE KA 
 KI SUR RA 
 |NU₁₁.BUR.LA| KI KA 
 LU₂ DI TUK 
 KI NAM |NE.RU| EŠ₂ 
 LU₂ NU DU 
 LU₂ |HI×AŠ₂| RA 
 E₂ LU₂ KA NU KU₄ 
 AN |SAL.TUG₂| GIR₂ SU 
 LUGAL A NI 
 GAR |U.GUD| E PA MU NA |UD.DU| 
 E₂ |U&U.U&U.U| |AN.IM.MI| HU |UD.UD| RA NI 
 MU NA KAK 
 KI BI MU NA GI₄ 
 ŠA₃ BA GI AB@g KI |NINDA₂×NE| NI 
 ŠIM EREN NA 
 MU NA NI KAK 
 UD E₂ AN |SAL.TUG₂| GIR₂ SU KA 
 MU KAK A 
 AN |SAL.TUG₂| GIR₂ SU 
 LUGAL KI |NINDA₂×NE| NI E 
 A AB BA IGI NIM TA 
 A AB BA SIG GA EŠ₂ 
 GIR₃ BI IG MU NA TAK₄ 
 |GA₂×AN| A LUM |HI×AŠ₂| SAG EREN TA 
...
...1(GEŠ₂) U₂ 
...
...5(U) U₂ 
...
 BU BI |U.U| 5(DIŠ) U₂ 
 AD EŠ₂ MU <unk> 
 KUR BI IM TA |LAGAR@g.DU| 
 ŠAR₂ |GA₂×NUN&NUN| A MA RU |AK×ERIN₂| KA NI 
 MU NA KAK 
 ŠAR₂ |GUM×ŠE| URUDA KAK IGI 7(AŠ) 
 MU NA KAK 
 URUDA KAK ŠEN DA GAN₂ NI 
 MU NA KAK 
 URUDA KAK ŠEN AL LUL NI 
 MU NA KAK 
 GIŠ EREN BI 
 IG GAL EŠ₂ 
 MU DIM₂ 
 |U.GUD| KU₃ GA MI NI DAR 
 E₂ |U&U.U&U.U| A 
 MU NA <unk> 
 E₂ MAH KI A SIG |UMUM×KASKAL| DA NA 
 GIŠ |GA₂×NUN&NUN| EŠ₂ MU NA GAR 
 URU UR SU KI 
 |HI×AŠ₂| SAG IB LA TA 
 GIŠ ZA BA LUM 
 GIŠ |IGI.DIB| KU GAL GAL 
 GIŠ TU LU BU UM GIŠ KUR 
 AD EŠ₂ MU <unk> 
 E₂ |U&U.U&U.U| A 
 GIŠ |GA₂×NUN&NUN| EŠ₂ MU NA GAR 
 |IGI.DIB| MA LUM 
 |HI×AŠ₂| SAG ME NU A TA 
 |KA×GAN₂@t| SAL LA 
 |HI×AŠ₂| SAG MAR TU TA 
 |NI.UD| NA GAL 
 IM TA |LAGAR@g.DU| 
 NA KAK A EŠ₂ 
 MU DIM₂ 
 KISAL E₂ |U&U.U&U.U| KA 
 MU NA NI KAK 
 TI DA LUM 
 |HI×AŠ₂| SAG MAR TU TA 
 NU₁₁ GAL LAGAB BI A 
 MI NI DU 
 UR PAD DA EŠ₂ 
 MU NA DIM₂ DIM₂ 
 SAG GUL EŠ₂ 
 E₂ A MI NI SI SI 
 |KA₂.GAL| AD KI 
 |HI×AŠ₂| SAG KI MAŠ KA 
 URUDA MU NI BA AL 
 |ŠITA.GIŠ| UB E NU IL₂ EŠ₂ 
 MU NA DIM₂ 
 KUR ME LUH HA 
 GIŠ KAL IM TA |LAGAR@g.DU| 
 MU NA KAK 
 LAGAB |ZA.NIM| 
 IM TA |LAGAR@g.DU| 
 |ŠITA.GIŠ| UR SAG 3(DIŠ) EŠ₂ 
 MU NA DIM₂ 
 KU₃ GI IŠ BA 
 |HI×AŠ₂| SAG HA HU UM TA 
 IM TA |LAGAR@g.DU| 
 |ŠITA.GIŠ| UR SAG 3(DIŠ) A 
 MU NA GAR 
 KU₃ GI IŠ BA 
 KUR ME LUH HA TA 
 IM TA |LAGAR@g.DU| 
 E₂ MAR TE@g EŠ₂ 
 MU NA DIM₂ 
 AB₂ RI 
 IM TA |LAGAR@g.DU| 
 GU BI IN KI 
 KUR GIŠ HA LU EŠ₂ TA 
 GIŠ HA LU EŠ₂ 
 IM TA |LAGAR@g.DU| 
 HU ŠAR₂ |GA₂×NUN&NUN| EŠ₂ 
 MU NA DIM₂ 
 MA AD GA KI 
 |HI×AŠ₂| SAG |A.LAGAB×HAL| LU₂ RU DA TA 
 |LAGAB×KUL| GU₂ <unk> 
 IM TA |LAGAR@g.DU| 
 KI DI E₂ |U&U.U&U.U| KA 
 MU NI KAK 
 IM HA UM 
 IM TA |LAGAR@g.DU| 
 |HI×AŠ₂| SAG BAR ME TA 
 |NI.UD| NA LU A 
 MA₂ GAL GAL A 
 IM MI SI SI 
 UR₂ E₂ |U&U.U&U.U| KA MU NA NI GUR 
 GIŠ KU URU AN ŠA AN NIM KI 
 MU PA 
 NAM RA AK BI 
 AN |SAL.TUG₂| GIR₂ SU RA 
 E₂ |U&U.U&U.U| A 
 MU NA NI KU₄ 
 KA |UMUM×KASKAL| A 
 |PA.TE.SI| 
 |NU₁₁.BUR.LA| KI KID 
 UD E₂ |U&U.U&U.U| 
 AN |SAL.TUG₂| GIR₂ SU RA 
 MU NA KAK A 
 |GI%GI| SA IM MI AK 
 E₂ |HI×AŠ₂| DIM₂ DIM₂ MA 
 |PA.TE.SI| AŠ E 
 AN |SAL.TUG₂| GIR₂ SU RA 
 NU NA KAK 
 NA MU KAK 
 MU MU SAR 
 GAR |U.GUD| PA NE |UD.DU| 
 KA KA GA 
 AN |SAL.TUG₂| GIR₂ SU KA KID 
 ŠU ZI IM MI GAR 
 KUR MA₂ GAN KI TA 
 |NI.UD| KAL IM TA |LAGAR@g.DU| 
 ALAN NA EŠ₂ 
 MU TU 
 LUGAL MU 
 E₂ A NI 
 MU NA KAK 
 NAM TI GAR BA MU 
 MU EŠ₂ MU NA |HU.NA₂| 
 E₂ |U&U.U&U.U| A 
 MU NA NI KU₄ 
 KA |UMUM×KASKAL| A 
 ALAN E 
 KA IM MA SUM MU 
 ALAN LUGAL MU 
 |IGI.DIB| NA KA 
 UD E₂ |U&U.U&U.U| 
 E₂ KI |NINDA₂×NE| GA₂ NI 
 MU NA KAK A 
 |HI×AŠ₂| MU DUH ŠU ŠU MU LUH 
 UD 7(DIŠ) |A.AN| ŠE LA BA |HI×AŠ₂| 
 |SAL.KUR| |SAL.TUG₂| A NI MU DA DI |A.AN| 
 |ARAD×KUR| NE 
 LUGAL NI ZAG MU DA DU |A.AN| 
 URU GA₂ U₂ SIG NI 
 ZAG BA MU DA NA₂ |A.AN| 
 GAR <unk> E₂ BI A 
 IM MI GI₄ 
 GAR GI GI NA 
 AN |AB×HA| 
 AN |SAL.TUG₂| GIR₂ SU KA EŠ₂ 
 LI IM MA IGI TAR 
 NU SIK₂ LU₂ GAR TUK NU MU NA GAR 
 NA MA SU LU₂ A₂ TUK NU NA GAR 
 E₂ |TUR.UŠ| NU TUK 
 TUR SAL BI NI NE LA BA 
 MI NI KU₄ 
 ALAN NA 
 KA EŠ₂ IM MA KU 
 ALAN E 
 |IGI.DIB| KU₃ NU ZA KUR NU GA |A.AN| 
 |IGI.DIB| URUDA NU |IGI.DIB| AN NA NU 
 |UD.KA.BAR| NU 
 KIN GA₂ LU₂ NU BA GA₂ GA₂ 
 |NI.UD| KAL |A.AN| 
 KI A |KA×A| E HA BA DU 
 GAR A₂ ZI GA KA 
 LU₂ NAM MI GUL E 
 ALAN IGI ZU 
 AN |SAL.TUG₂| GIR₂ SU KA |HI×BAD| 
 ALAN 
 KA |UMUM×KASKAL| A 
 |PA.TE.SI| 
 |NU₁₁.BUR.LA| KI KA 
 LU₂ E₂ |U&U.U&U.U| 
 AN |SAL.TUG₂| GIR₂ SU KA 
 IN KAK A 
 LU₂ E₂ |U&U.U&U.U| TA 
 IM TA AB |UD.DU| |UD.DU| A 
 MU SAR RA BI 
 ŠU TUM TA AB |GA₂×NUN&NUN| A 
 LU₂ TUM ZI RI A 
 ZAG MU HI KA 
 LU₂ AN MU DIM₂ 
 AN RA NI 
 AN |SAL.TUG₂| GIR₂ SU 
 LUGAL MU 
 KALAM@g GA₂ KA |IGI.DIB| NA |UMUM×KASKAL| A 
 DI TAR A GA₂ 
 ŠU NI TUM BAL E A 
 GAR BA GA₂ 
 BA A GI₄ GI₄ DA 
 LI DU KA KEŠ₂ DU MU 
 MU MU |IGI.DIB| TA GAR 
 MU NI BA GA₂ GA₂ 
 KISAL AN |SAL.TUG₂| GIR₂ SU LUGAL GA₂ KA 
 AB GAR RA BI NE TUM <unk> A 
 IGI NI EŠ₂ NU TUK A 
 UD |U.GUD| NI A TA 
 KUL I A TA 
 |PA.TE.SI| 
 |NU₁₁.BUR.LA| KI 
 E₂ |U&U.U&U.U| 
 AN |SAL.TUG₂| GIR₂ SU 
 LUGAL MU 
 |IGI.DIB| NA KAK A 
 LU₂ GAR |U.GUD| E PA |UD.DU| A |A.AN| 
 KA KA NI 
 LU₂ NU |IGI.DIB| PAP E 
 DI TAR A NA ŠU NU BAL E 
 KA |UMUM×KASKAL| A 
 |PA.TE.SI| 
 |NU₁₁.BUR.LA| KI KA 
 LU₂ KA NI TUM PAP A 
 DI TAR A NA ŠU NI TUM BAL E A 
 AN E 
 AN EN KID E 
 AN |SAL.TUG₂| |HI×AŠ₂| SAG KID 
 AN EN KI KA GA ZI DA KID 
 AN |EN.ZU| MU NI LU₂ NU DUH NE 
 AN |SAL.TUG₂| GIR₂ SU 
 LUGAL GIŠ KU KID 
 AN |AB×HA| 
 |SAL.TUG₂| IN DUB BA KID 
 AN |SAL.TUG₂| DAR A 
 LUGAL UR SAG E 
 |GA₂×AN| |NU₁₁.BUR.LA| KI 
 KU₃ AN GA₂ |NIM×GAN₂@t| HI E 
 AN BA U₂ 
 |SAL.TUG₂| TUR SAG AN NA KID 
 AN MUŠ₃ 
 |SAL.TUG₂| |AK×ERIN₂| KID 
 AN UD 
 LUGAL NI SUM GA KID 
 AN PA SAG 
 DUN₃@g@g KALAM@g MA KID 
 AN IG |GIR₃×(A.IGI)| KID 
 AN DUN ŠA₃ GA NA KID 
 AN |SAL.TUG₂| MAR KI 
 TUR SAG AN |AB×HA| KID 
 AN TUR ZI |ZU.AB| 
 |SAL.TUG₂| KI NU |NUN&NUN| KI KID 
 AN MU AN |SAL.TUG₂| GIŠ ZI DA KID 
 NAM TAR RA NI GAN URUDA PAP NE 
 GUD DIM₂ 
 UD NE NA GAN |GUM×ŠE| 
 |GUD×KUR| DIM₂ 
 A₂ |HI.GIR₃| NA GAN KU 
 GIŠ DUR₂ GAR LU₂ MU NA DU A NI 
 IŠ RA GAN IM TA KU 
 |ŠU.TUR| BI 
 MU BI ŠU |GA₂×NUN&NUN| NE 
 |GIŠ.TUG₂.PI| GAN IM IGI DU 
 MU NI E₂ AN RA NA TA 
 DUB TA GAN IM TA GAR 
 AN RA NI 
 KALAM@g GA₂ RA A IGI NA IGI BAR RI 
 IM AN NA GAN DA A GI₄ 
 A KI A GAN DA A GI₄ 
 MU NU IG LA HA MU NA TA |UD.DU| 
 BAL A NA ŠE GAR GAN IG 
 LU₂ BI 
 LU₂ LU₂ SI DI RA GAR <unk> AK DIM₂ 
 <unk> BI AN NA |GA₂×NUN&NUN| |URU×A| GAN MI IG 
 ŠU NA NI BA RI 
 GABA IG AN RI NE KA 
 EN AN |SAL.TUG₂| GIR₂ SU KA 
 NAM MAH A NI 
 KALAM@g E GAN ZU ZU 
 E₂ AN |SAL.TUG₂| GIR₂ SU 
 LUGAL NA TA 
 ALAN KA |UMUM×KASKAL| A 
 |PA.TE.SI| 
 |NU₁₁.BUR.LA| KI 
 LU₂ E₂ |U&U.U&U.U| 
 IN KAK A KID 
 DIŠ SILA₃ BI 
 DIŠ SILA₃ GAR 
 MAŠ SILA₃ ZI₃ DUB DUB 
 MAŠ SILA₃ GAR |HI×AŠ₂| RA <unk> 
 DI KA BA IG LA |A.AN| 
 |PA.TE.SI| 
 KA NE TUM GI₄ GI₄ A 
 ME AN |SAL.TUG₂| GIR₂ SU KA 
 BA NI TUM LAL A 
 DI KA NA 
 E₂ AN |SAL.TUG₂| GIR₂ SU KA TA 
 KA GAN TUM GI₄ 
 KA KA NI GAN KEŠ₂

Provide the transliteration.

<SURFACE>
{d}nin-ŋir₂-su
ur-saŋ kalag-ga
{d}en-lil₂-la₂-ra
gu₃-de₂-a
mu gil-sa
ensi₂
lagaš{ki}
sipad šag₄-ge pad₃-da
{d}nin-ŋir₂-su-ka-ke₄
igi zid bar-ra
{d}nanše-ke₄
a₂ šum₂-ma
{d}nin-dar-a-ke₄
lu₂ inim-ma sig₁₀-ga
{d}ba-u₂-ke₄
dumu tud-da
{d}ŋa₂-tum₃-dug₃-ke₄
nam-nir-ŋal₂ ŋidru mah šum₂-ma
{d}ig-alim-ka-ke₄
zi-šag₄-ŋal₂-la šu daŋal dug₄-ga
{d}šul-šag₄-ga-na-ka-ke₄
saŋ zid unkin-na pa e₃-a
{d}nin-ŋeš-zid-da
diŋir-ra-na-ke₄
ud {d}nin-ŋir₂-su-ke₄
iri-ni-še₃ igi zid im-ši-bar-ra
gu₃-de₂-a
sipad zid-še₃ kalam-ma ba-ni-pad₃-da-a
šag₄ lu₂ šar₂-gal-ta
šu-ni ba-ta-an-dab₅-ba-a
iri mu-kug izi im-ma-ta-la₂
{ŋeš}u₃-šub mu-ŋar
šeg₁₂ maš-e bi₂-pad₃
lu₂ uzug₅-ga ni₂ ŋal₂
lu₂ si-gi₄-a
<unk>
munus kiŋ₂ dug₄-ga
iri-ta im-ta-ed₂
dupsik-bi munus-e nu-il₂
saŋ-ur-saŋ-e mu-na-du₃
e₂ {d}nin-ŋir₂-su-ka
eridu{ki}gin₇
ki sikil-la bi₂-du₃
usan₃ la-ba-sag₃
{kuš}a₂-si la-ba-sag₃
ama dumu-ni niŋ₂ nu-ma-ni-ra
šagina
nu-banda₃
ugula
lu₂ zig₃-ga
kiŋ₂-a gub-ba-ba
siki {ŋeš}<unk> ak
nam-ugula šu-ba mu-ŋal₂-am₃
ki-mah iri-ka al nu-ŋar
addaₓ ki nu-tum₂
gala-e balaŋ nu-tum₂ er₂ nu-ta-ed₂
ama er₂-ke₄ er₂ nu-bi₂-dug₄
ki-sur-ra
lagaš{ki}ka
lu₂ di tuku
ki nam-erim₂-še₃
lu₂ nu-de₆
lu₂ ur₅-ra
e₂ lu₂-ka nu-kur₉
{d}nin-ŋir₂-su
lugal-a-ni
niŋ₂-ul-e pa mu-na-ed₂
e₂-ninnu-anzu₂{mušen}babbar₂-ra-ni
mu-na-du₃
ki-be₂ mu-na-gi₄
šag₄-ba gi-gun₄ ki aŋ₂-ni
{šim}eren-na
mu-na-ni-du₃
ud e₂ {d}nin-ŋir₂-su-ka
mu-du₃-a
{d}nin-ŋir₂-su
lugal ki-aŋ₂-ni-e
a-ab-ba igi-nim-ta
a-ab-ba sig-ga-še₃
giri₃-be₂ ŋal₂ mu-na-tag₄
ama-a-num₂ hur-saŋ eren-ta
...
...1(geš₂) kuš₃
...
...5(u) kuš₃
...
gid₂-bi 2(u) 5(diš) kuš₃
ad-še₃ mu <unk>
kur-bi im-ta-ed₃
šar₂-ur₃ a-ma-ru me₃-ka-ni
mu-na-du₃
šar₂-gaz {urud}gag igi 7(aš)
mu-na-du₃
{urud}gag dur₁₀ da-ga₃-ni
mu-na-du₃
{urud}gag šen-al-lu₅-ni
mu-na-du₃
{ŋeš}eren-bi
ig gal-še₃
mu-dim₂
ul kug-ga mi-ni-gun₃
e₂-ninnu-a
mu-na <unk>
e₂ mah ki a šeₓ(SIG) de₂-da-na
ŋeš-ur₃-še₃ mu-na-ŋar
iri ur-su{ki}
hur-saŋ eb-la-ta
{ŋeš}za-ba-lum
{ŋeš}u₃-suh₅ gal-gal
{ŋeš}tu-lu-bu-um ŋeš-kur
ad-še₃ mu <unk>
e₂-ninnu-a
ŋeš-ur₃-še₃ mu-na-ŋar
u₃-ma-num₂
hur-saŋ me-nu-a-ta
ba₁₁-sal-la
hur-saŋ mar-du₂-ta
{na₄}na gal
im-ta-ed₃
na-ru₂-a-še₃
mu-dim₂
kisal e₂-ninnu-ka
mu-na-ni-du₃
ti-da-num₂
hur-saŋ mar-du₂-ta
ŋešnu-gal lagab-bi-a
mi-ni-tum₂
ur-pad-da-še₃
mu-na-dim₂-dim₂
saŋ gul-še₃
e₂-a mi-ni-si-si
abul-at{ki}
hur-saŋ ki-maš-ka
uruda mu-ni-ba-al
šita₂ ub-e nu-il₂-še₃
mu-na-dim₂
kur me-luh-ha
{ŋeš}esi im-ta-ed₃
mu-na-du₃
lagab nir₃
im-ta-ed₃
šita₂ ur saŋ 3(diš)-še₃
mu-na-dim₂
kug-sig₁₇ sahar-ba
hur-saŋ ha-hu-um-ta
im-ta-ed₃
šita₂ ur saŋ 3(diš)-a
mu-na-ŋar
kug-sig₁₇ sahar-ba
kur me-luh-ha-ta
im-ta-ed₃
e₂-mar-uru₅-še₃
mu-na-dim₂
ab₂-ri
im-ta-ed₃
gu-bi-in{ki}
kur {ŋeš}ha-lu-ub₂-ta
{ŋeš}ha-lu-ub₂
im-ta-ed₃
mušen šar₂-ur₃-še₃
mu-na-dim₂
ma-ad-ga{ki}
hur-saŋ id₂-lu₂-ru-da-ta
esir₂ gu₂ <unk>
im-ta-ed₃
ki-sa₂ e₂-ninnu-ka
mu-ni-du₃
{im}ha-um
im-ta-ed₃
hur-saŋ bar-me-ta
{na₄}na lu-a
ma₂ gal-gal-a
im-mi-si-si
ur₂ e₂-ninnu-ka mu-na-ni-gur
{ŋeš}tukul iri an-ša-an elam{ki}
mu-sag₃
nam-ra ak-bi
{d}nin-ŋir₂-su-ra
e₂-ninnu-a
mu-na-ni-kur₉
gu₃-de₂-a
ensi₂
lagaš{ki}ke₄
ud e₂-ninnu
{d}nin-ŋir₂-su-ra
mu-na-du₃-a
gil-sa im-mi-ak
e₂ ur₅-gin₇ dim₂-ma
ensi₂ dili-e
{d}nin-ŋir₂-su-ra
nu-na-du₃
na-mu-du₃
mu mu-sar
niŋ₂-ul pa bi₂-ed₂
inim dug₄-ga
{d}nin-ŋir₂-su-ka-ke₄
šu zid im-mi-ŋar
kur ma₂-gan{ki}ta
{na₄}esi im-ta-ed₃
alan na-še₃
mu-tu
lugal-mu
e₂-a-ni
mu-na-du₃
nam-til₃ niŋ₂-ba-mu
mu-še₃ mu-na-še₂₁
e₂-ninnu-a
mu-na-ni-kur₉
gu₃-de₂-a
alan-e
inim im-ma-šum₂-mu
alan lugal-mu
u₃-na-dug₄
ud e₂-ninnu
e₂ ki aŋ₂-ŋa₂-ni
mu-na-du₃-a
ur₅ mu-duh šu-šu mu-luh
ud 7(diš)-am₃ še la-ba-ara₃
geme₂ nin-a-ne₂ mu-da-sa₂-am₃
arad₂-de₃
lugal-ne₂ zag mu-da-gub-am₃
iri-ŋa₂ u₂-sig-ni
zag-ba mu-da-nud-am₃
niŋ₂ <unk> e₂-bi-a
im-mi-gi₄
niŋ₂ gi-gi-na
{d}nanše
{d}nin-ŋir₂-su-ka-še₃
en₃ im-ma-ši-tar
nu-siki lu₂ niŋ₂-tuku nu-mu-na-ŋar
na-ma-kuš lu₂ a₂-tuku nu-na-ŋar
e₂ ibila nu-tuku
dumu-munus-bi i₃-bi₂-la-ba
mi-ni-kur₉
alan na
inim-še₃ im-ma-tuš
alan-e
u₃ kug nu za-gin₃ nu-ga-am₃
u₃ uruda nu u₃ an-na nu
zabar nu
kin-ŋa₂ lu₂ nu-ba-ŋa₂-ŋa₂
{na₄}esi-am₃
ki-a-nag-e ha-ba-gub
niŋ₂-a₂-zi-ga-ka
lu₂ nam-mi-gul-e
alan igi-zu
{d}nin-ŋir₂-su-ka-kam
alan
gu₃-de₂-a
ensi₂
lagaš{ki}ka
lu₂ e₂-ninnu
{d}nin-ŋir₂-su-ka
in-du₃-a
lu₂ e₂-ninnu-ta
im-ta-ab-ed₂-ed₂-a
mu-sar-ra-be₂
šu ib₂-ta-ab-ur₃-a
lu₂ ib₂-zi-re-a
zag-mu dug₃-ka
lu₂ diŋir-ŋu₁₀-gin₇
diŋir-ra-ni
{d}nin-ŋir₂-su
lugal-ŋu₁₀
uŋ₃-ŋa₂ gu₃ u₃-na-de₂-a
di kud-a-ŋa₂
šu i₃-ib₂-bal-e-a
niŋ₂-ba-ŋa₂
ba-a-gi₄-gi₄-da
en₃-du zu₂ keš₂-ra₂-ŋu₁₀
mu-ŋu₁₀ u₃-ta-ŋar
mu-ni ba-ŋa₂-ŋa₂
kisal {d}nin-ŋir₂-su lugal-ŋa₂-ka
eš₃ ŋar-ra-bi bi₂-ib₂ <unk> a
igi-ni-še₃ nu-tuku-a
ud ul-li₂-a-ta
numun i-a-ta
ensi₂
lagaš{ki}
e₂-ninnu
{d}nin-ŋir₂-su
lugal-mu
u₃-na-du₃-a
lu₂ niŋ₂-ul-e pa e₃-a-am₃
ka-ka-ni
lu₂ nu-u₃-kur₂-e
di kud-a-na šu nu-bala-e
gu₃-de₂-a
ensi₂
lagaš{ki}ka
lu₂ inim-ni ib₂-kur₂-a
di kud-a-na šu i₃-ib₂-bala-e-a
an-e
{d}en-lil₂-e
{d}nin-hur-saŋ-ke₄
{d}en-ki dug₄-ga zid-da-ke₄
{d}suen mu-ni lu₂ nu-duh-de₃
{d}nin-ŋir₂-su
lugal {ŋeš}tukul-ke₄
{d}nanše
nin in-dub-ba-ke₄
{d}nin-dar-a
lugal ur-saŋ-e
ama lagaš{ki}
kug {d}ŋa₂-tum₃-dug₃-e
{d}ba-u₂
nin dumu-saŋ an-na-ke₄
{d}inana
nin me₃-ke₄
{d}utu
lugal ni-si₃-ga-ke₄
{d}hendur-saŋ
niŋir kalam-ma-ke₄
{d}ig-alim-ke₄
{d}šul-šag₄-ga-na-ke₄
{d}nin-mar{ki}
dumu-saŋ {d}nanše-ke₄
{d}dumu-zid-abzu
nin ki-nu-nir{ki}ke₄
diŋir-mu {d}nin-ŋeš-zid-da-ke₄
nam-tar-ra-ni he₂-da₅-kur₂-ne
gud-gin₇
ud ne-na he₂-gaz
am-gin₇
a₂ huš-na he₂-dab₅
{ŋeš}dur₂-ŋar lu₂ mu-na-gub-a-ni
sahar-ra he₂-em-ta-tuš
tukumₓ(|ŠU.TUR|)-bi
mu-be₂ šu ur₃-de₃
ŋeštug₂ he₂-em-ši-gub
mu-ni e₂ diŋir-ra-na-ta
dub-ta he₂-em-ta-ŋar
diŋir-ra-ne₂
uŋ₃-ŋa₂ ra-a igi na-ši-bar-re
im an-na he₂-da-a-gi₄
a ki-a he₂-da-a-gi₄
mu nu-ŋal₂-la ha-mu-na-ta-ed₂
bala-a-na še-ŋar he₂-ŋal₂
lu₂-bi
lu₂ lu₂ si sa₂-ra niŋ₂ <unk> aka-gin₇
<unk> bi an-na ur₃ uru₁₈ he₂-mi-ŋal₂
šu na-ni-ba-re
gaba-ŋal₂ diŋir-re-ne-ka
en {d}nin-ŋir₂-su-ka
nam-mah-a-ni
uŋ₃-e he₂-zu-zu
e₂ {d}nin-ŋir₂-su
lugal-na-ta
alan gu₃-de₂-a
ensi₂
lagaš{ki}
lu₂ e₂-ninnu
in-du₃-a-ke₄
1(diš) sila₃ kaš
1(diš) sila₃ ninda
1/2(diš) sila₃ zid₂-dub-dub
1/2(diš) sila₃ niŋ₂-ar₃-ra <unk>
sa₂-dug₄-ba ŋal₂-la-am₃
ensi₂
inim bi₂-ib₂-gi₄-gi₄-a
me {d}nin-ŋir₂-su-ka
ba-ni-ib₂-la₂-a
sa₂-dug₄-na
e₂ {d}nin-ŋir₂-su-ka-ta
inim he₂-eb₂-gi₄
ka-ga₁₄-ni he₂-keš₂